kardosdrur/scandi-wiki huggingface dataset:
Razor (band)

Razor er et canadisk speed metalband, der blev dannet i 1983 i Guelph, Ontario, Canada. Bandet er anerkendt som pionerer i canadisk thrash metal og er blevet omtalt som ét af landets "big four", sammen med Sacrifice, Voivod og Annihilator.

Medlemmer

Nuværende medlemmer 
 Bob Reid – Vokal (1989–1992, 1997–nu)
 Dave Carlo – Guitar (1983–1992, 1997–nu)
 Mike Campagnolo – Bas (1983–1987, 2005–2008, 2011–nu)
 Rider Johnson - Trommer (2014–2018, 2019-nu)

Tidligere medlemmer 
 John Scheffel – vokal (1983–1984)
 Shane Logan – vokal (1984)
 Rob Anderson – vokal (1984)
 Stace "Sheepdog" McLaren – vokal (1984–1989)
 Adam Carlo – Bas (1988–1991, 2003–2005, 2008–2010)
 John Armstrong – Bas (1991–1992, 1997–2002)
 Mike 'M-Bro" Embro – Trommer (1983–1987)
 Rob Mills – Trommer (1988–1992, 1998–2014)
 Rich Oosterbosch – Trommer (1997)
 Shareef "Reef" Hassanien – Trommer (2019)

Tidslinje for medlemmerne

Diskografi

Studiealbum 
 Executioner's Song (1985)
 Evil Invaders (1985)
 Malicious Intent (1986)
 Custom Killing (1987)
 Violent Restitution (1988)
 Shotgun Justice (1990)
 Open Hostility (1991)
 Decibels (1997)

EP'er 
 Armed & Dangerous (1984)

Livealbums 
 Live! Osaka Saikou (2016)

Demoer 
 Escape the Fire (1984)

Opsamlingsalbum 
 Exhumed (1994)

Referencer

Eksterne henvisninger 
 

Musikgrupper fra Canada
Musikgrupper fra 1983
Turkestandue

Turkestandue (Columba eversmanni) er en fugl i familien Columbidae (duer). Den yngler i det sydlige Kasakhstan, Usbekistan, Turkmenistan, Tadsjikistan, Kirgisistan, Afghanistan, det nordøstlige Iran og det yderste nordvestlige Kina. Den overvintrer i det nordøstlige Pakistan, i den sydlige del af Kashmir og dele af Rajasthan. Bestanden er faldet i antal gennem årene, hovedsageligt på grund af jagt, og den er opført som "sårbar" af Den Internationale Union for Bevarelse af Naturen.

Fuglen blev først beskrevet af den franske ornitolog Charles Lucien Bonaparte i 1856. Binomialet henviser til den tyske biolog og opdagelsesrejsende Eduard Friedrich Eversmann, der forskede meget i floraen og faunaen i de sydøstlige stepper i Rusland.

Beskrivelse 
Turkestanduen er en mellemstor due, der vokser til en længde på ca. 30 cm og en vægt på omkring 180 til 230 gram. Den er for det meste grå, med en let brunlig farvetone til de øverste dele og en lyserød-lilla glans på issen, halsen og brystet. Vingen har en sort stribe og halen har et diffust mørkt bånd. Nedre ryg, gump og underside af vingerne er hvide eller lysegrå. Der er bare områder med gullig hud omkring øjet, iris er gul, næb er gullig og fødderne lyserøde. Denne due kunne forveksles med klippedue (C. livia), men den art har mere fremtrædende vingestriber og halebånd. Bjergdue (C. rupestris) ligner også, men der er forskel på halebåndene. Turkestanduen er generelt en tavs fugl, men i ynglesæsonen udsender den undertiden en svag "oo-oo-oo".

I sit yngleområde bor den på stepper og andre lavlandshabitater, herunder halvtørre og tørre områder. I vinterkvarteret findes den i landbrugsområder, frugtplantager og åbent landskab med spredte træer. Den er især tiltrukket af områder med Morbærtræer.

Status 
Bestanden af Turkestanduen er faldet betydeligt gennem årene. Den største trussel mod den er jagt, i både yngleområdet og vinterkvarteret. Den nuværende tendens for udviklingen er ukendt, men tilbagegangen kan fortsætte, og Den Internationale Naturbeskyttelsesunion (IUCN) har vurderet fuglens bevaringsstatus som værende "sårbar".

Referencer 

 BirdLife Arter Faktaark
 Orientalske fuglebilleder: Guløjede duer  Udvalgte billeder

Duefugle
Dværgkaskelotter

Dværgkaskelotter (Kogiidae) er en familie af tandhvaler med mindst to eksisterende arter: almindelig dværgkaskelot og lille dværgkaskelot. Det er blevet foreslået, at den lille dværgkaskelot (Kogia sima) dækker over mindst to genetisk unikke arter. Der findes desuden et antal uddøde slægter. Som navnet antyder har de mange anatomiske ligheder med den egentlige kaskelot, såsom et firkantet hoved og meget lille underkæbe, men er meget mindre i størrelse. Kraniet er relativt mindre end for kaskelotten og rygfinnen mere fremtrædende. Dværgkaskelotter er også kendetegnet ved at have en farvetegning bagved øjet, der kan minde om gællespalten hos en haj.   

Dværgkaskelotter færdes i små grupper og er sjældent i overfladen. Dette antages at være for at undgå rovdyr, særligt spækhuggere. De dykker dybt, antageligt mindst 500 m og lever primært af blæksprutter.Dværgkaskelotter har som de eneste tandhvaler en "blæksæk", som er en udposning på endetarmen og som indeholder flere liter flydende rød afføring.   På samme måder som blæksprutter kan dværgkaskelotter således udsende en sky af "blæk", for at forvirre eller afskrække rovdyr.  

Dværgkaskelotter kan træffes over hele jorden i de dybe dele af oceanerne mellem ca. 50 grader nord og 50 grader syd. Det meste af den tilgængelige viden om dværgkaskelotter stammer fra dyr bifanget på langliner eller strandede dyr.

Systematik 
Der er uenighed om dværgkaskelotterne hører hjemme i kaskelotfamilien eller de skal have deres egen familie. Forskning baseret på mitokondrielt DNA peger på et tæt forhold mellem Kogiidae og kaskelothval, hvilket også understøttes af anatomien af de lydproducerende strukturer i hovedet, navnlig tilstedeværelsen af et spemacetorgan.  Andre fylogenetiske resultater peger på et tættere forhold mellem dværgkaskelotter og næbhvaler og andre igen på slægtskab med Gangesfloddelfin (Platanista).

Referencer 

Tandhvaler
Sebastian Kolze Changizi

Sebastian Kolze Changizi (født 29. december 2000 i Silkeborg) er en cykelrytter fra Danmark, der er på kontrakt hos .

Karriere 
Kolze Changizi begyndte at cykle som 2. års U13-rytter hos Silkeborg IF Cykling i 2012. I sæsonerne 2017 og 2018 var han tilknyttet klubbens juniorhold . Derefter var han var én sæson hos .

I 2020 underskrev han en étårig kontrakt med . I sæsonens tre løb i Demin Cuppen blev det til en førsteplads, andenplads og en tredjeplads, samt den samlede sejr i løbsserien. I oktober 2020 forlængede parterne kontrakten, så den er var gældende for 2021. Året efter blev kontrakten igen forlænget, så det også var gældende for 2022.

Skifte til franske Cofidis 
Den 17. juli 2022 blev det offentliggjort at Sebastian Kolze Changizi fra 1. august havde skrevet en stagiaire-kontrakt med det franske World Tour-hold . Hans første løb for holdet blev Tour of Leuven-Memorial Jef Scherens, hvor han ikke gennemførte. På 1. og 2. etape af Tour de l'Avenir endte han på andenpladsen, og endte på en samlet andenplads i pointkonkurrencen. Sidste løb for Changizi for det franske hold var den 9. oktober, da han stillede til start i, men ikke gennemførte, Memorial Rik Van Steenbergen.

Tudor Pro Cycling Team 
Fra 1. januar 2023 tiltrådte den danske rytter på en toårig kontrakt med det schweiziske ProTeam . Efter planen skulle han debuterer for holdet ved Tour of Antalya, men da det blev aflyst, var Changizi i stedet på startlisten ved UAE Tour. Det var første gang i karrieren at han deltog i et World Tour-løb.

Referencer

Eksterne henvisninger 
 
 

Personer fra Silkeborg
Mandlige cykelryttere fra Danmark
Surat Thani (provins)

Surat Thani er en provins i det sydlige Thailand ud til Thailandbugten. Provinsens hovedstad hedder også Surat Thani. Der ligger en international lufthavn, Surat Thani Airport (URT), nord for hovedstaden, desuden findes en international lufthavn (USM) på øen Samui. Cirka 60 kilometer øst for hovedstaden ligger færgebyen Don Sak til færgeforbindelser til øerne i Angthong-øhavet i Bandon Bugten, som hører til provinsen.

Turisme 
Turistdestinationerne Koh Phangan, Koh Samui og Koh Tao ligger i Surat Thani-provinsen.

De tre største nationaliteter for udenlandske besøgende i 2018 var Kina med 15 procent, 0,4 millioner, og Tyskland med 10 procent, 0,3 millioner, samt Storbritannien med 10 procent, 0,3 millioner.

I 2022 havde Surat Thani-provinsen – inklusive ferieøerne Phangan, Samui og Tao – 3.690.642 besøgende ifølge Ministry of Tourism and Sports (Turisme- og sportsministeriet), hvilket medførte et provenu på 27,66 milliarder baht (omkring 5 milliarder kroner). Det var en mere end 900 procent forøgelse i forhold til 2021 – hvor Coronavirus-pandemien havde stor indvirkning på turismen – Surat Thani havde thailands højeste vækst i turismeindtægter i 2022.

Referencer 

Provinser i Thailand
Stine Schrøder Jensen

Stine Schrøder Jensen (18. marts 1973) er en dansk skuespiller, teaterinstruktør og dramatiker. Hun er uddannet på Statens Teaterskole (1999). Hun har spillet på blandt andet Folketeatret og Det Kongelige Teater og haft en række film- og tv-roller. Hun har også iscenesat på bl.a. Det Kongelige Teater og skrevet dramatik.

Hæder 
Stine Schrøder Jensen fik en Reumert for årets kvindelige birolle i 2001 for sin rolle i Strip på Folketeatret 2001, som blev hendes gennembrud. Hun fik i 2015 Poul Reumerts Mindelegat og Ole Haslunds Legat. I 2016 modtog hun Mogens Wieths Legat.

Filmografi

Film 
 Seth (1999)
 Hvid nat (2007)
 Klassefesten (2011)
 Dan-Dream (2017)
 Jagtsæson (2019)
 Retfærdighedens ryttere (2020)
 Malous jul (2020)

Referencer

Eksterne henvisninger 
 

Skuespillere fra Danmark
Instruktører fra Danmark
Dramatikere fra Danmark
Personer i Kraks Blå Bog
Papirtårnet

Papirtårnet er et højhus beliggende i Silkeborg, på området hvor byens gamle papirfabrik lå. Området er omdannet til en ny bydel centralt i byen, og papirtårnet er et af bydelens nyeste byggerier. Tårnet består af 22 etager og er 70 meter højt. Under terræn har bygningen egen parkeringskælder i 1 etage. Papirtårnet er Silkeborgs højeste bygning.

Kilder 

Bygninger, konstruktioner og anlæg i Silkeborg
Højhuse i Danmark
Dihydrogen-kation

Dihydrogen-kationen (H2^+) er det simpleste molekyle og den simpleste sammensatte ion, idet den kun består af to protoner og én elektron. Ionen kan dannes ved at ionisere det neutrale brint-molekyle H2 og findes ofte i molekyleskyer i det ydre rum, hvor der er ioniserende kosmisk stråling. Ionen er af historisk og teoretisk interesse, fordi den er relativt simpel at beskrive kvantemekanisk, hvilket første gang blev gjort af Øyvind Burrau 1927. Blot året forinden var Schrödinger-ligningen blevet publiceret.

Kildehenvisninger 

Hydrogen
Kationer
Kvantekemi
Fluffy Gardens

Fluffy Gardens er en amerikansk-britisk-irsk animeret tv-serie for børnehavebørn, som udsendtes på Cartoon Network fra 2007 til 2010. Serien blev produceret tre sæsoner, hver med 80 episoder med en varighed på 7 minutter, og en fjerde sæson med 26 syvminutters episoder.

Kilder og henvisninger

Fluffy Gardens  på imdb.com

Amerikanske tv-serier fra 2000'erne
Britiske tv-serier fra 2000'erne
Amerikanske tv-serier fra 2010'erne
Britiske tv-serier fra 2010'erne
Animerede tv-serier
Tv-programmer fra Cartoon Network
Pernille Bech Christensen

Pernille Bech Christensen (4. april 1959) er en dansk filmklipper.

Hæder 
 Robert for årets klipper for filmen Elsker dig for evigt i 2003 - vundet
 Robert for årets klipper for filmen Den skaldede frisør (2013) - nomineret

Filmografi 

 Kurt og Valde (1983)
 Under uret (1985)
 De saliges ø (1986)
 Rued Langgaard (1986)
 Ved vejen (1988)
 I Fridtjof Nansens fodspor over Indlandsisen (1988)
 Freud flytter hjemmefra (1991)
 Retfærdighedens rytter (1989)
 Brev til Jonas (1992)
 Det bli'r i familien (1993)
 Abra kadabra (1995)
 Pensionat Oskar (1995)
 Den usynlige stemme (1997)
 Frøken Smillas fornemmelse for sne (1997)
 Drømmene i Bjæverskov (1997)
 Riget II (1997)
 Gaias børn (1998)
 Den eneste ene (1999)
 Den femte port (2000)
 Hånden på hjertet (2000)
 Den højeste straf (2000)
 Den 5. kvinde (2002)
 Elsker dig for evigt (2002)
 Ulykken (2003)
 Screaming men (2003)
 Brødre (2004)
 I soldatens fodspor (2005)
 Efter brylluppet (2006)
 Things We Lost in the Fire (2007)
 Too young to die (2007)
 Den du frygter (2008)
 Tomme rum (2008)
 Pers metode (2008)
 Træneren (2009)
 Hævnen (2010)
 Thors saga (2011)
 Love addict - historier om drømme, besættelse og længsel (2011)
 Den skaldede frisør (2012)
 Sepideh - Drømmen om stjernerne (2013)
 Krigskampagnen (2013)
 The Salvation (2014)
 1989 (2014)
 Serena (2014)
 En chance til (2015)
 Badehotellet (2015-2017) - sæson 3 og 4
 Bedre skilt end aldrig (2016)
 Dicte (2016) - sæson 3
 The Model (2016)
 Næste sommer (2017)
 Grethe (2017)
 Den anden side (2017)
 Hjertelandet (2018)
 DNA (2019)

Eksterne henvisninger

Noter 

Filmklippere fra Danmark
Personer i Kraks Blå Bog
Superspredningshændelse

I infektionsepidemiologien er en superspredningshændelse en begivenhed, der fører til et højere antal overførsler af en smitsom sygdom end andre hændelser der også overfører infektioner,
det vil sige ved superspredning.

I matematiske modeller er det almindeligt at rangere alle hændelser af infektionsoverførsler  efter antallet af infektioner pr. begivenhed og derefter definere dem øverst på listen som superspredningshændelser. Antallet af superspredningshændelser bestemmes normalt som en procentdel af det samlede antal begivenheder.

Referencer

Eksterne henvisninger
 "Coronavirus: Hvem er supersprederne?" – En lille del af de smittede står for en meget stor del af smittespredningen. Men hvad kendetegner en superspreder? – Artikel fra Videnskab.dk, 12. juni 2020 af Elizabeth McGraw, professor i entomologi, leder af Center for Infectious Disease Dynamics, Pennsylvania State University
 "Ansatte i kirker frygter superspredning over julen" fra Jyllands-posten.dk 18.12.2020 – 2.000 ansatte i landets kirker har skrevet under på appel om at lukke kirkerne til jul af frygt for smitte.
 "Superspredning for begyndere: Når smitten rammer viften" fra Information.dk af Line Vaaben, 26. september 2020
 "Coronavirus - Hvad er en superspreder?" fra Illvid.dk – Antallet af smittede med den nye coronavirus stiger, og i nogle tilfælde kan myndigheder spore større smitteudbrud tilbage til en såkaldt superspreder. Men hvad er en superspreder, og findes der mange af dem? 
 120 smittede efter julefrokost

Epidemiologi
COVID-19
Lægevidenskab
Siméon Denis Poisson

Baron Siméon Denis Poisson (født 21 juni 1781, død 25 april 1840) var en fransk matematiker, ingeniør og fysiker, som blev kendt for sine mange videnskabelige opdagelser indenfor bl.a. statistik, mekanik, elektricitet, magnetisme og termodynamik

Referencer

Eksterne henvisninger 

Videnskabsfolk fra Frankrig
Fysikere fra Frankrig
Pavel Aleksandrovitj af Rusland

Pavel Aleksandrovitj af Rusland (; ) (3. oktober 1860 — 30. januar 1919) var en russisk storfyrste, der var søn af zar Aleksandr 2. og zarina Maria Alexandrovna.

Biografi

Tidlige liv 
Storfyrst Pavel blev født den 3. oktober 1860 på Katharinapaladset i Tsarskoje Selo udenfor Sankt Petersborg i det Russiske Kejserrige. Han var den sjette søn og yngste barn af zar Aleksandr 2. og zarina Maria Alexandrovna af Rusland.

Første ægteskab 
Storfyrst Pavel giftede sig første gang den 17. juni 1889 i Vinterpaladset i Sankt Petersborg med Prinsesse Alexandra af Grækenland, datter af Kong Georg 1. af Grækenland og Storfyrstinde Olga Konstantinovna af Rusland. I ægteskabet blev der født to børn, Storfyrstinde Maria Pavlovna af Rusland og Storfyrst Dmitrij Pavlovitj af Rusland. Storfyrstinde Alexandra døde i barselsseng den 21. september 1891.

Andet ægteskab 
Storfyrst Pavel giftede sig anden gang den 10. oktober 1902 i Livorno i Italien i et morganatisk ægteskab med Olga Valerianovna Karnovitj, datter af Valerian Karnovitj og Olga Meszaros. I dette ægteskab blev der født 3 børn.

Død 
Storfyrst Pavel døde 58 år gammel den 30. januar 1919, hvor han blev skudt af bolsjevikkerne i Peter og Paul-fæstningen () i Sankt Petersborg.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Wania Tartakoff (flertydig)

Wania Tartakoff har flere betydinger

 Wania Tartakoff (film fra 1902) - film af Peter Elfelt
 Wania Tartakoff - solodanser
Abubaker Kaki Khamis

Abubaker Kaki Khamis (født 21. juni 1989) er en sudanesisk løber, der har specialiseret sig i 800 meter. Han er to gange verdensmester inden for distancen og vandt også guld ved All-Africa Games i 2007. Han repræsenterede Sudan ved Sommer-OL 2008 og 2012. Han er en del af  Messiria-stammen.

Kilder og henvisninger

 Abubaker Kaki Khamis  
 Læs Abubaker Kaki Khamis 'Rising Star-profil på spikesmag.com

Atleter fra Sudan
Mellemdistanceløbere
Maria Pavlovna af Rusland (1890-1958)

Maria Pavlovna af Rusland (; ) (6. april 1890 — 13. december 1958) var en russisk storfyrstinde, der var datter af storfyrst Pavel Aleksandrovitj af Rusland og prinsesse Alexandra af Grækenland.

Biografi

Tidlige liv 
Storfyrstinde Maria Pavlovna blev født den 6. april 1890 i Sankt Petersborg i det Russiske Kejserrige. Hun var det første barn af storfyrst Pavel Aleksandrovitj af Rusland i hans første ægteskab med prinsesse Alexandra af Grækenland.

Første ægteskab 
Storfyrstinde Maria giftede sig første gang den 20. april 1906 i Tsarskoje Selo udenfor Sankt Petersborg med Prins Wilhelm af Sverige, der var søn af kong Gustav 5. af Sverige og prinsesse Viktoria af Baden. I ægteskabet blev der født en søn, Prins Lennart af Sverige. Ægteskabet blev opløst den 13. marts 1914.

Andet ægteskab 
Storfyrstinde Maria giftede sig anden gang den 6. september 1917 i Pavlovsk udenfor Sankt Petersborg med fyrst Sergej Mikhailovitj Putjatin. I dette ægteskab blev der født en søn, fyrst Roman Sergejevitj Putjatin. Ægteskabet blev opløst i 1923.

Død 
Storfyrstinde Maria døde 68 år gammel den 13. december 1958 på øen Mainau i Bodensøen ved Konstanz i Vesttyskland.

Referencer

Eksterne links 

Huset Holsten-Gottorp-Romanov
Kongelige fra Rusland
Prinsesser fra Sverige
Personer fra Sankt Petersborg
Maria Pavlovna af Rusland

Maria Pavlovna af Rusland kan referere til flere personer:

 Maria Pavlovna af Rusland (1786-1859) – datter af Paul 1. af Rusland, gift med storhertug Karl Frederik af Sachsen-Weimar-Eisenach
 Marie af Mecklenburg-Schwerin, i Rusland kaldet Maria Pavlovna (1854-1920) – datter af storhertug Frederik Frans 2. af Mecklenburg-Schwerin, gift med storfyst Vladimir Aleksandrovitj af Rusland
 Maria Pavlovna af Rusland (1890-1958) – datter af storfyrst Pavel Aleksandrovitj af Rusland, gift med prins Wilhelm af Sverige
Hvidbrystet kalkunhøne

Hvidbrystet kalkunhøne  (Agelastes meleagrides) er en fugl i familien perlehøns inden for ordnen hønsefugle. Fuglen forekommer i området  fra det sydøstlige Sierra Leone til Elfenbenskysten og det vestlige Ghana. Den  Internationale Union for Bevarelse af Naturen (IUCN) kategoriserer arten som sårbar pga. indskrænkning af dens  habitat. Dens kost består hovedsageligt af frø, bær, termitter og små dyr.

Se også
Liste over sårbare fuglearter

Kilder og henvisninger

Perlehøns
IUCN Rødliste - sårbare arter
A&O Hotels and Hostels

A&O Hotels and Hostels GmbH er en kæde af vandrerhjem med hovedkontor i Berlin, der er målrettet mod unge rejsende og backpackere, og som tilbyder billige grupperum og hotelværelser til to. Vandrerhjemmene er generelt centralt placeret, for det meste tæt på jernbanestationer. A&O har 40 datterselskaber i ni lande, hvilket gør det til den største privatejede hostelkæde i Europa. I 2019 registrerede den 5 millioner overnatninger og realiserede et salg på €165 millioner.

Historie 
Grundlægger Oliver Winter havde ideen om at åbne et hostel efter flere ture gennem Europa i slutningen af 1990'erne. Der var få vandrerhjem i byområder i Tyskland på det tidspunkt; vandrerhjem i Tyskland var for det meste beliggende i forstæder eller landdistrikter og blev drevet af den tyske vandrerhjemsforening. Dette var et problem for udenlandske rejsende, fordi kun medlemmer af en vandrerhjems-organisation kunne overnatte der.

I år 2000 åbnede Winter og hans udlejer Michael Kluge det første A&O Hostel i Berlin Friedrichshain med 164 senge. Efter et år fordoblede de antallet af senge, og i årene 2002 og 2004 åbnede de nye vandrerhjem i Berlin. I 2005 åbnede virksomheden sine første huse uden for Berlin i Prag, Hamborg og München. Fra da af etablerede virksomheden forskellige datterselskaber hvert år, hovedsagelig i Tyskland, men også i grænselandene.

I 2009 skabte virksomheden overskrifter ved at vinde en næsten 5-årig retssag mod DJH, den tyske vandrerhjemsorganisation. I 2005 beskyldte DJH A&O for ulovligt at bruge ordet "Jugendherberge", det tyske udtryk for vandrehjem, som DJH havde registreret som varemærke i 1998. A&O protesterede og ønskede, at mærket skulle slettes og hævdede, at ordet "Jugendherberge" var for almindeligt til at blive beskyttet. Endelig besluttede den tyske domstol i 2009, at "Jugendherberge" skulle slettes fra varemærkeregistret.

I 2017 købte investeringsselskabet TPG Capital størstedelen af selskabets aktier.

Vandrerhjemmekæden åbnede sit første danske datterselskab i 2017 i København Nørrebro. I 2020 blev der åbnet et andet hostel i Københavns Sydhavn.

Udvidelsesplaner 
Da A&O er blevet opkøbt af TPG, forstærkede man massivt sine ekspansionsplaner. Virksomheden offentliggjorde en liste over 25 byer i Europa, hvor nye vandrerhjem skal åbnes i den nærmeste fremtid. Udover seks placeringer på A & O's kernemarkeder Tyskland og Østrig, indeholder listen også byer i Irland, Skotland, England, Holland, Frankrig, Spanien, Portugal, Italien, Ungarn, Polen, Sverige og Schweiz.

Liste over placeringer 
Liste over a&o Hostels. Fra december 2020

Noter 

Hotelkæder
Vandrerhjem
Virksomheder i Berlin
Rebecca Koerner

Rebecca Eva Koerner (født 22. september 2000 i Herlev) er en cykelrytter fra Danmark, der kører for . Hun er flere gange blevet danmarksmester i udspring. I 2023 blev hun danmarksmester i linjeløb.

Udspring 
I 2008 begyndte Rebecca Koerner at gå til udspring, og i august 2011 kom hun på Farum Familie Svøms konkurrencehold. Året efter blev hun en fast del af bruttotruppen til landsholdet i udspring. Fra 2015 var hun medlem af Lyngby Udsprings Klub af 2002. På grund af en skade i ryggen stoppede Koerner i 2019 som aktiv udspringer.

Meritter 
 Dansk Årgangs Tårnmester: 2012, 2013, 2016, 2017, 2018
 Dansk Tårnmester: 2016, 2017, 2018
 Dansk Junior Vippemester: 3 meter - 2013, 2016, 2017
 Dansk Junior Vippemester: 1 meter - 2017
 Dansk Vippemester: 3 meter - 2017
 Dansk Årgangs Vippemester: 3 meter - 2012, 2014, 2016, 2017
 Dansk Årgangs Vippemester: 1 meter - 2012, 2014, 2016, 2017, 2018

Landevejscykling 
 
Efter at Koerner stoppede med udspring i 2019, begyndte hun i efteråret samme år at dyrke landevejscykling hos ABC - Arbejdernes Bicykle Club. I 2020 kørte hun sit første løb som B-rytter, da hun deltog ved Randers Bike Week. Hurtigt derefter rykkede hun op i A-rækken. Ved DM i enkeltstart 2020 endte hun på 5. pladsen, godt to minutter efter vinderen Amalie Dideriksen. I oktober samme år blev Rebecca Koerner samlet vinder af den nyetablerede DCU Ladies Cup.

I august 2021 blev det offentliggjort at Rebecca Koerner fra starten af 2022 havde skrevet en to-årig kontrakt med det nyetablerede norske World Tour-hold .

VM i landevejscykling i september 2021 blev første gang Koerner deltog ved et verdensmesterskab i cykling. Her deltog hun i både enkeltstarten og linjeløbet.

Meritter 

2020
  Samlet vinder af DCU Ladies Cup
 Vinder af 2. afdeling
 5. plads: DM i enkeltstart
2021
 1. plads: Bache Grand Prix
 1. plads: FDM Jyllandsringen Grand Prix
 Campione Pinse Cup
 Vinder af 1. og 3. afdeling
  Samlet vinder af Randers Bike Week
 Vinder af 1. etape
 5. plads: DM i linjeløb
2022
 2. plads: Hillerød CC Grand Prix
2023
  Danmarksmester i linjeløb
 1. plads: 2. afdeling af Uno-X Ladies Cup
 2. plads: 1. afdeling af Uno-X Ladies Cup

Privat 
Hendes storesøster er Johanna Clausen Koerner, der i 2023 kørte for .

Siden 2017 har Rebecca Koerner været kærester med cykelrytter Marcus Sander Hansen. I slutningen af oktober 2022 blev parret forlovet.

Referencer

Eksterne henvisninger 

 
 

Personer fra Herlev
Kvindelige cykelryttere fra Danmark
Udspringere fra Danmark